**Den sveitsiske nasjonalbanken** (tysk: **Schweizerische Nationalbank**) er sentralbanken i Sveits. 

Sentralbanken ble etablert i 1907, og har hovedkontor i Bern og Zürich. Den er et *Aktiengesellschaft* (AG), der ca. 55 % av aksjene eies av Sveits’ kantoner og kantonbanker. De resterende aksjene omsettes i aksjemarkedet. 

Sentralbankens bygg i Zürich.

Historie
--------

Frankrike, Belgia, Italia og Sveits undertegnet i 1865 en avtale som etablerte Den latinske myntunion. Dette var en valutaunion som hadde som formål å samle flere europeiske lands valuta til en felles valuta. Nasjonalrådmann Joos foreslo i 1879 at retten til å utstede valuta skulle overføres til konføderasjonen, men dette forslaget ble avslått i 1880. Nasjonalrådmann Cramer-Frey foreslo i 1885 å etablere en egen sentralbank, men også dette forslaget ble avslått. 

I 1885 signerte landene i Den latinske myntunion sin tredje avtale, der hvert land er ansvarlig for verdien av den valutaen de utsteder, og i 1891 vedtok Sveits å overføre monopolretten til å utstede pengesedler til konføderasjonen. Et forslag om å etablere en sveitsisk sentralbank ble nedstemt i 1897.

Den 6. oktober 1905 ble sentralbankloven vedtatt (National Bank Act), og 20. juni 1907 var sentralbanken i operativ drift i Basel, Bern, Genève, St. Gallen og Zürich. Sentralbanken fikk enerett til å utstede valuta i 1910.

Hovedoppgaver
-------------

SNB har ansvaret for Sveits' pengepolitikk, og har et helhetlig ansvar for landets økonomi. Hovedmålsettingen er prisstabilitet, dvs. stabil og lav inflasjon. Sammen med målsettingen om økonomisk utvikling gir dette en basis for økonomisk vekst. 

Sentralbanken definerer prisstabilitet som inflasjon lavere enn 2 % pr år.

Sentralbanksjef
---------------

Pr november 2014 er Thomas Jordan sentralbanksjef. Han har jobbet i sentralbanken siden 1997, og ble sentralbanksjef i 2012.

Visesentralbanksjef er Jean-Pierre Danthine.

Se også
-------

* Liste over verdens sentralbanker

Referanser
----------

1. ↑   www.snb.ch[Hentet fra Wikidata]
2. ↑  *Pressearchiv 20. Jahrhundert*; besøksdato: 5. oktober 2019; oppført som: Schweizerische Nationalbank (Zürich); Pressearchiv 20. Jahrhundert mappe-ID: co/019989.
3. ↑  Den sveitsiske nasjonalbanken - *Chronicle of monetary events 1848–2014*, besøkt 28. juli 2014.
4. ↑  Den sveitsiske nasjonalbanken - *1910–1919*, besøkt 28. juli 2014.
5. ↑  Den sveitsiske nasjonalbanken - *Goals and responsibilities of the Swiss National Bank*, besøkt 28. juli 2014.
6. ↑  Den sveitsiske nasjonalbanken - *Governing Board*, besøkt 3. november 2014.
7. ↑  Den sveitsiske nasjonalbanken - *Thomas J. Jordan, Chairman of the Governing Board, Zurich*, besøkt 28. juli 2014.

Eksterne lenker
---------------

* (en) Offisielt nettsted Rediger på Wikidata

* (en) Swiss National Bank – kategori av bilder, video eller lyd på Commons Rediger på Wikidata
* (de) Den sveitsiske nasjonalbanken på Twitter Rediger på Wikidata

* (it) Den sveitsiske nasjonalbanken på Twitter Rediger på Wikidata

* (fr) Den sveitsiske nasjonalbanken på Twitter Rediger på Wikidata

* (en) Den sveitsiske nasjonalbanken på Twitter Rediger på Wikidata

* Den sveitsiske nasjonalbanken på YouTube Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** HDS **·** NKC
 |